kardosdrur/scandi-wiki huggingface dataset:
Den usynlige hær

Den usynlige hær er en dansk krigsfilm fra 1945, som er baseret på Knud Sønderbys bog af samme navn. Filmen er instrueret af Johan Jacobsen.

Handling 

Under tyskernes besættelse af Danmark 1940-1945 blev mange par adskilt. Det skete også for Alice (Bodil Kjer) og Poul (Mogens Wieth). Han har valgt at slutte sig til de engelske faldskærmstropper. Ensomheden og uvisheden fører til, at Alice imens indleder et forhold til Jørgen, som altid har været forelsket i hende. En dag dukker Poul pludselig op med det nazistiske politi, Gestapo, i hælene. Gestapo gennemsøger huset, men finder ikke Poul. Poul gør klar til et angreb på fabrikken "Metrodan", der fremstiller materiel til den tyske hær. Fabrikken er bygget af det firma, hvor Jørgen er arkitekt. Poul overtaler Jørgen til at vise ham en model af fabrikken. Poul aftaler derefter et møde med Alice uden at vide, at Gestapo kender til deres forbindelse. De har skygget Alice i lang tid for på den måde at finde frem til ham. Poul flygter, men bliver dræbt. Efter en samtale med Pouls højre hånd, Ole (Poul Reichhardt), træder Jørgen ind i Pouls sted for at fuldføre angrebet. Ved filmens slutning tager han afsked med Alice for at tage af sted. Indbyrdes og i forhold til frihedskampen er deres situation omsider afklaret.

Medvirkende 
Bodil Kjer – Alice
Ebbe Rode – Jørgen
Mogens Wieth – Poul
Asbjørn Andersen – Direktøren
Maria Garland – Alices mor
Buster Larsen – Modstandsmand
Edvin Tiemroth – Modstandsmand
Lau Lauritzen jun. – Tysk Kriminalrat
Svend Methling – Præst
Ole Monty – Betjent
Poul Müller – Michelsen
Henry Nielsen – Portner på Metrodan
Jakob Nielsen – Værkfører på Metrodan
Kjeld Petersen – Modstandsmand
Poul Reichhardt – Ole, modstandsmand

Eksterne henvisninger 
 

Dramafilm fra Danmark
Danske film fra 1945
Film instrueret af Johan Jacobsen
Film i sort-hvid
Film om Besættelsen
Film om 2. verdenskrig fra Danmark
Lis Smed

Elly Elisa Sørensen 'Lis' Smed (født 27. november 1914 i Horsens, død 24. november 1944) var en dansk skuespiller.

Lis Smed blev født i Horsens, men rejste som ganske ung til København, hvor hun tog forskellige former for undervisning i dans og musik. Hun slog igennem som Gertie i Den lille butik på Det Ny Teater allerede i 1934, og hun medvirkede i sin første film året efter. Efter flere roller på teatret og i film gennemgik hun 1937-1940 Det Kongelige Teaters elevskole og fik engagementer på Frederiksberg Teater og Riddersalen. På Folketeatret fik hun et gennembrud som Jenny i Soyas Brudstykker af et Mønster, men blev mest kendt for en række filmroller, ikke mindst som Wulfdine i Thummelumsen.

Da hun døde var hun netop blevet populær hos teater og biografpublikummet - via film som Tordenskjold går i land og Biskoppen. I begge de to yderst populære film spillede hun pudsigt nok Oline. Ingeborg Brams medvirkede i begge film.

Lis Smed blev så populær, at der blev en slags landesorg og begravelsen udviklede sig til et større tilløbsstykke. Hendes to sidste film, Mit liv er musik og I går og i morgen, havde premiere efter hendes død, og der måtte bruges stand-in til visse scener. Hun døde af spiseforstyrrelse. undervejs i optagelserne.

Lis Smed er begravet på Frederiksberg Ældre Kirkegård.

Filmografi 
I sit meget korte liv nåede Lis Smed blandt andet at medvirke i følgende film:

 Provinsen kalder 1935
 De bør forelske Dem 1935
 Panserbasse 1936
 Giftes-nej tak 1936
 Flådens blå matroser 1937
 Plat eller krone 1937
 Barnet 1940
 Gå med mig hjem 1941
 Thummelumsen 1941
 Tordenskjold går i land 1942
 Biskoppen 1944
 Mit liv er musik 1944
 I går og i morgen 1945

Kilder

Eksterne links 
 

Skuespillere fra Danmark
Personer fra Horsens
70 (tal)

{| border=1 style="float: right; border-collapse: collapse;"
|colspan=2 align=center|
|-
|Kardinaltal halvfjerds
|-
|Ordinaltalhalvfjerdsindstyvende
|-
|Faktorer
|-
|Divisorer1,2,5,7,10,14,35,70
|-
|RomertalLXX
|-
|Binær værdi1000110
|-
|Oktal værdi106
|-
|Hexadecimal værdi46
|}
70 (Halvfjerds, Halvfjerdsindtyve) er:
 Det naturlige tal efter 69, derefter følger 71
 Et heltal

Halvfjerds kommer af halvfjerdsindstyve, en sammensætning af halvfjerde (der betyder 3½, ligesom halvanden betyder 1½), sinde (gang) og tyve, altså egentlig '3½ gange tyve'.

Andet 
 Septuaginta, ofte skrevet LXX, er den vigtigste græske oversættelse af det Gamle Testamente

Bestemte tal
Brevet fra afdøde

Brevet fra afdøde er en dansk spillefilm fra 1946 instrueret af Johan Jacobsen efter manuskript af Arvid Müller.

Handling 
Under en luftalarm mødes en mand og en kvinde i en beskyttelseskælder. De føler sig stærkt draget mod hinanden, men skilles uden at have sagt hinanden deres navn. Hun har dog betroet ham, at hun er forlovet med en læge. Et års tid senere, da krigen er forbi, mødes de to mennesker tilfældigt igen, og de præsenterer sig nu for hinanden. Efterhånden som de to betror sig til hinanden, erfarer han, at hun - ligesom sin tidligere mand - er forfalden til morfin.

Medvirkende i udvalg 
Eyvind Johan-Svendsen
Gunnar Lauring
Inge Hvid-Møller
Axel Frische
Karin Nellemose
Preben Lerdorff Rye
Per Buckhøj
Henry Nielsen
Minna Jørgensen
Carl Johan Hviid
Jakob Nielsen

Noter

Eksterne henvisninger 
 

Dramafilm fra Danmark
Danske film fra 1946
Bruden fra Dragstrup

Bruden fra Dragstrup er en dansk film fra 1955, instrueret af Annelise Reenberg.

Medvirkende 
 Helle Virkner
 Clara Pontoppidan
 Ib Schønberg
 Karin Nellemose
 Henning Moritzen
 John Wittig
 Helge Kjærulff-Schmidt
 Rasmus Christiansen
 Henry Nielsen
 Svend Methling
 Inge Ketti

Ekstern kilde/henvisning 
 

Spillefilm fra Danmark
Danske film fra 1955
Film i sort-hvid
Film instrueret af Annelise Reenberg
Det hændte i København

Det hændte i København er en dansk film fra 1949 instrueret af Stig Lommer. Blandt de medvirkende kan nævnes:

Bodil Steen
Beatrice Bonnesen
Gunnar Lauring
Preben Neergaard
Ib Schønberg
Preben Lerdorff Rye
Else Jarlbak
Louis Miehe-Renard
Johannes Marott

Ekstern kilde/henvisning 
 

Danske film fra 1949
Komediefilm fra Danmark
Danske film omhandlende København i 1900-tallet
Diskret ophold

Diskret ophold er en dansk film fra 1946 instrueret af Ole Palsbo.

Blandt de medvirkende kan nævnes:

Ib Schønberg
Betty Helsengreen
Grethe Holmer
Lise Thomsen
Lily Broberg
Bjørn Watt Boolsen
Vera Gebuhr
Bendt Rothe
Preben Lerdorff Rye
Ejnar Juhl
Preben Neergaard
Ove Sprogøe

Eksterne henvisninger 
 

Dramafilm fra Danmark
Danske film fra 1946
Spaghetti carbonara

Spaghetti carbonara er en traditionel italiensk pastaret. Carbonara er en af de få pastaretter, hvor det ikke er fastlagt, hvilken type pasta der skal anvendes, og udover spaghetti anvendes f.eks fettuccine, rigatoni, linguine, eller bucatini. Retten består udover spaghettien af stegt bacon (pancetta), æg, revet ost (oftest pecorino romano) og sort peber.

Oprindelse og historie 
Som det er tilfældet med de fleste traditionelle opskrifter, er rettens oprindelse svær at stadfæste, og der knytter sig mange legender dertil. Alle teorier omkring rettens oprindelse er anekdotiske, hvoraf de to mest populære er:

 Den første gruppe af teorier bygger på de italienske kulsviere. Siden rettens navn tilsyneladende er afledt af det italienske ord carbone, der betyder trækul eller kul, fremstilles retten ofte som et af de måltider, som de italienske kulsviere fik serveret. Derudover kan stykkerne af bacon og peber i retten ligne små stykker trækul, og angiveligt blev retten oprindeligt tilberedt over trækul, hvilket kan have været med til at give den sit navn. 
 Den anden teori er baseret på den amerikanske besættelse af Italien i 1944. Her blandede soldater æg og bacon fra deres K-feltrationer med ost og pasta, som er populære italienske madvarer, hvilket blev basis for Spaghetti carbonara. Denne teori understøttes af Ada Boni's 1930 La Cucina Romana, hvori retten ikke findes i.

Variationer 
I Italien afviger opskriften på Spaghetti carbonara sjældent fra de primære ingredienser, mens der udenfor Italien - heriblandt Danmark - er opstået et utal af variationer. Fælles for dem er ofte fløde/mælk, men der findes også variationer med løg/hvidløg, spinat, svampe og andre grøntsager.

Referencer 

Mad fra Italien
Pastaretter
Mauretanien (flertydig)

Ordet Mauretanien har flere betydninger eller specialiceringer:
 Mauretanien eller Mauritania – det nuværende land i vestafrika.
 Mauretanien (antikken) – et tidligere kongedømme og en gammel betegnelse for den vestlige romerske afrikanske provins.
Mauretanien (antikken)

Mauretanien var et kongedømme og en gammel betegnelse for den vestlige romerske provins Africa. Mauretanien blev opkaldt efter maurerne, der beboede området. Maurerne var et folk i berberfamilien. Mauretanien kom under romersk herredømme omkring 50 f.Kr. Mauretanien dækkede hele Marokkos, Algeriets og Tunesiens middelshavskyst. Siden blev kongedømmet opdelt i to provinser: Mauretania Tingitana, opkaldt efter hovedstaden Tingis (Tanger), dækkende det nuværende Marokko og Mauretania Caesariensis, dækkende det nuværende vestlige og centrale Algeriet til Kabylien.

Den romerske kejser Macrinus kom fra Mauretanien.

Antikken
Forhenværende afrikanske lande
DR1

DR1 er en dansk tv-kanal, der blev lanceret den 2. oktober 1951 og dermed var den første tv-kanal i Danmark. Oprindelig hed kanalen Danmarks Radio eller DR efter mediehuset, der producerede den. Den kaldes 1'eren i daglig tale, efter TV 2 begyndte i 1988). Navnet blev ændret til DR1 efter lanceringen af DR's anden tv-kanal, DR2, i 1996.

DR1 er DR's primære nyheds- og aktualitetskanal, men kanalen sender også fakta-, historie- og kulturprogrammer, underholdning og film samt store fælles begivenheder som fodboldlandskampe.

DR1 er den brede kanal, der skal overholde kravet om public service. Kanalen producerer mange tv-serier, hvoraf en del har været prisbelønnet som Rejseholdet, Sommer, Livvagterne, TAXA, Forbrydelsen og Borgen.

Eksterne henvisninger 
 DR1's hjemmeside

Kilder 
 

1
Etableret i 1951
Havsvampe

Havsvampe (Porifera) er en række af primitive flercellede hav- og ferskvandsdyr. De kaldes også dyriske svampe, spongier eller blot svampe.
Havsvampe er fyldt med porrer og kanaler så der kan strømme vand gennem dem. De har intet nervesystem, fordøjelsessystem eller blodkredsløb. I stedet er de afhængige af konstant vandstrømning gennem deres kroppe for at få føde og ilt, samt fjerne affaldsstoffer.

Havsvampe kan have klump- eller krukkeform og mange lever i kolonier, som er forgrenede eller danner uregelmæssige overtræk på klipper og sten. De fleste indeholder et skelet af kalknåle, kiselnåle eller et hornagtigt protein (spongin). De sidstnævnte bruges i tørret tilstand som badesvampe.

Dyrernes ernæring består af organisk stof, der frafiltreres vandet. Filtrationen foregår ved at vandet ledes gennem fine kanaler, som findes overalt i havsvampenes legeme, til særlige filtrationskamre.

Havsvampe forefindes langs næsten alle danske kyster som et hvidt dyr, der oftest bliver skyllet på land sammen med tang, når det er dødt.

Klassifikation 
Række: Porifera
 Underrække: Cellularia
 Klasse: Demospongiae
 Klasse: Calcarea
 Underrække: Symplasma
 Klasse: Hexactinellida

Galleri

Kilder 
 Systema naturae 2000 (classification) – Taxon: Phylum Porifera
 http://allearter.dk/

Eksterne henvisninger 

 27. feb 1998, ing.dk: Koralrev og havsvampe omkranser Færøerne Citat: "...Her er koralrev med koldtvandskorallen Lophelia pertusa, her er havsvampe i formationer så store som fodbolde, her er mosdyr og tusindvis af andre småting og der er – når heldet er ude – søtræer på to meters højde..."
 5. jun 2009, ing.dk: Ny teori: Vi nedstammer fra svampelarver Citat: "...Her kommer havsvampene ud ved roden af udviklingstræet som den mest primitive dyregruppe, men det skaber et problem...Dyrenes nærmeste encellede slægtninge er kraveflagellater, som især er tæt beslægtede med havsvampene; svampenes kraveceller ligner flagellaterne til forveksling...Alle dyr fra polypdyr og opefter har en sådan tarm, men svampe kan ikke holde tæt..."

Noter 

Biologi
Dyr
Nephron

Nyren er opbygget af et stort antal nephroner. Et nephron er det sted hvor primærurin dannes, og her udskilles og optages en del forskellige ioner. Et nephron består af glomerulus som er en klump små kapillærer, som filtrere stoffer over til den Bowmanske kapsel, som er starten på nephronet. Herefter ses de proximale rør, Henle's slynge og de distale rør. Herefter samles indholdet i et samlerør.

Nyre
Histologi
Dansk Kirke i Sydslesvig

Dansk Kirke i Sydslesvig er et forbund af 30 danske menigheder i Sydslesvig med lidt over 6.000 medlemmer fordelt over 22 pastorater med 24 præster. Kirken hører under Haderslev Stift og er tilsluttet Danske Sømands- og Udlandskirker. Hovedkirken er Helligåndskirken i Flensborg.

Historie 
Med reformationen blev kirkesproget i de sydlige dele af det daværende Hertugdømmet Slesvig / Sønderjylland tysk, selvom folkesproget for størstedelen var dansk. I årene 1851-1864 blev der i de områder, hvor der endnu blev talt dansk, indført blandet kirkesprog, således at der skiftevis skulle prædikes på dansk og tysk. Efter den 2. Slesvigske krig i 1864 blev kirkesproget i Sydslesvig igen (udelukkende) tysk.

I 1905 blev Kirkeligt Samfund for Flensborg og Omegn oprettet. Formålet var at oprette danske valgmenigheder inden for den nu tyske kirke. Det mødte modstand fra den tyske kirke, og derfor stiftedes efter de slesvigske folkeafstemmninger i 1921 Den Danske Menighed for Flensborg. Det kirkelige arbejde blev i de følgende år udvidet til at omfatte hele Sydslesvig. I dag findes der 35 danske menigheder i Sydslesvig.

De danske menigheder i Sydslesvig bruger den danske salmebog og den danske gudstjenesteordning. Derudover udgav kirkens Grundtvigværksted i 1995 en dansk-tysk salmebog med cirka 140 danske salmer. Præsterne er uddannet på de danske teologiske fakulteter. Siden 1946 mødes repræsentanter for de danske menigheder i Sydslesvig til en årlig kirkedag i Slesvig by.

Provster 
 1950-1962 Anton Westergaard-Jacobsen (1895-1976)
 1962-1969 Hans Kvist (1911-1980), efterfølgende biskop i Roskilde
 1970-1979 Ingemann Christensen (1909-1995)
 1979-1993 Christian Benjamin Karstoft (f. 27. april 1923)
 1993-2018 Viggo Jacobsen (f. 4. januar 1953)
 2019 - Hasse Neldeberg Jørgensen (f. 14. november 1956)

Litteratur 
 Lars N. Henningsen, Johann Runge: Sprog og kirke. Dansk gudstjeneste i Flensborg 1588-1921. Flensborg 2006. .
 Günter Weitling: Fra Ansgar til Kaftan. Sydslesvig i dansk kirkehistorie 800-1920. Flensborg 2005. .
 Lars N. Henningsen: Kirke og folk i grænselandet. Dansk Kirke i Sydslesvig 1921-1996. Flensborg 1996.

Eksterne henvisninger 

 Dansk Kirke i Sydslesvig
 Lyksborg danske kirke

Noter 

Folkekirken
Sydslesvig
Syddanmark

Syddanmark har to betydninger: 

 Betegnelse for landet Danmark (i Kongeriget Danmark) – til adskillelse fra Norddanmark, dvs. Færøerne og Grønland.

 Betegnelse for Region Syddanmark – en region, der blev skabt i forbindelse med kommunalreformen i 2007.
Parlamentær

En parlamentær er en forhandler, oftest en officer, der beskyttet af et hvidt parlamentærflag sendes over til fjenden for at forhandle.

Krig
Diplomati
Tap (synet)

Tapcellerne er sanseceller i øjets nethinde. Tappene er i stand til at genkende farve. Der findes tre typer tappe, der hver er i stand til at genkende en farve: blå, rød og grøn. Tappene er ikke så lysfølsomme som stavcellerne. Derfor er det svært at se farver hvis der ikke er ret meget lys.

Der findes flest tapceller i den gule plet i nethinden. I resten af nethinden findes mest stavceller.

Se også 

Øjets anatomi
Gona

Gona (eller Kada Gona) er en flod i Afar-regionen i det nordlige Etiopien.
Den har en biflod (Ounda Gona) og er selv en biflod til floden Awash.
Området omkring Gona floden har været genstand for palæoantropologiske udgravninger.

De ældste beviser på redskabsbrug hos fortidsmennesket er fundet ved Gona.
Ved hjælp af argon/argon-metoden på lag af vulkansk aske er disse fund dateret som 2,52-2,6 millioner år gamle.

Den 16. februar 2006 blev der fundet et kranium ved Gawis – en biflod til Awash – sydvest for det egentlige Gona. Det er en overgangsform mellem Homo sapiens og Homo erectus
.

Eksterne henvisninger 

 Akademiske hjemmeside  for forskeren Sileshi Semaw.
 World's Oldest Stone Tools, kort engelsk-sproget artikel.

Vandløb i Afrika
Ældste stenalder
Pleistocæn
Neogen
Connemara pony

Connemara pony eller Connemara er en irsk ponyrace med et stangmål på 132-148 cm, men den kan dog gå over mål. Den har levet vildt i bjergområderne i Connemara ved den irske vestkyst (Irland-Connaught). Den fik tilført araberblod fra de heste, der reddede sig i land fra skibene i Den spanske Armada i 1588. Siden er der sket krydsninger med både arabisk (ox) og engelsk (XX) fuldblod. Den oprindelige Connemara er gråbrun med ål og mørke lemmer, manke og hale. Dens farve er begyndt at blive sjælden pga. krydsningerne i avlen. Nu er gråskimlet mest almindelig. Der er også en del røde og sorte. Connemara er intelligent, føjelig og usædvanlig blid og rolig.
Den egner sig godt som springhest og bliver ofte set på springbaner. Den er en god lærehest og egner sig både som køre- og ridehest. Connemara-ponyen stammer fra det 15. og 16. århundrede.

Referencer

Eksterne henvisninger 

Hesteracer
Aksemagterne

Aksemagterne, af deltagerne også kaldet Rom–Berlin–Tokyo-aksen, var en militær alliance, der kæmpede under 2. Verdenskrig mod De Allierede. Aksemagterne var overordnet enige om deres modstand mod De Allierede, men koordinerede aldrig nævneværdigt deres aktiviteter, herunder militære operationer, indbyrdes. Eksempelvis blev Molotov-Ribbentrop-pagten underskrevet d. 23. august 1939, hvilket muliggjorde, at Sovjetunionen kunne frigive tropper fra deres vestlige til østlige front, hvor den sovjetisk-japanske grænsekonflikt udspillede sig. Omvendt blev den sovjetisk-japanske neutralitetspagt indgået d. 13. april 1941, blot to måneder inden Nazi-Tyskland igangsatte Operation Barbarossa.

Navnet "aksemagterne" (Achsenmächte) er afledt af det tyske ord Achse i betydningen "akse".

Aksemagternes medlemmer

Ledende 
De tre ledende aksemagter, som refererede til sig selv som, Rom, Berlin og Tokyo aksen, var:
 Tyskland
 Kejserriget Japan
 Kongeriget Italien

Vasaller 
Andre mindre betydende medlemmer:
 Ungarn
 Rumænien
 Kroatien
 Bulgarien
 Slovakiet
 Spanien
 Finland
 Thailand

Alliancens ophør 
Italien udgik af alliancen ved landets kapitulation i september 1943. Ved Nazi-Tysklands betingelsesløse kapitulation i maj 1945 var blot Japan tilbage. Japan kapitulerede betingelsesløst den 15. august 1945, hvorved anden verdenskrig ophørte og aksemagternes nederlag definitivt.

Eksterne henvisninger og kilder

Henvisninger 
 Den nye Salmonsen (1949) – Aksen, afsnit 56
 Lademanns Leksikon (1970) – Aksemagterne, side 87
 Hitler, Tyrannen og Tyranniet af Alan Bullock – Kort over Aksemagternes og vasalstaternes udvidelser, 1938-1942, bind 3, side 284-285.
 2. Verdenskrig ATLAS, side 14-17 – Aschehougs Forlag, 2006, .

2. verdenskrig
Eksport

Eksport er udførsel og salg af varer og tjenesteydelser fra et land til et andet. Det er det modsatte af import. Hvis Danmark sælger fjernsyn til Tyskland, vil man tale om at Danmark eksporterer fjernsyn til Tyskland. 

På verdensplan er den mest eksporterede vare olie – bestående af både råolie (62 %) og raffineret olie (38 %). I 2012 udgjorde værdien af denne eksport ca. 2,6 billiarder USD, svarende til ca. 9,3 % af den samlede eksport.

Den største eksportør af råolie var Saudi Arabien med ca. 5,6 % af værdien, mens Rusland stod for ca. 9,7 % af den raffinerede olies værdi.

Noter 

Makroøkonomi
Handel
Heien

Heien er en adelig slægt, som levede i det 17. århundrede i Holland, og bestyrede flere store godser i det nordlige Holland. Slægten blev næsten udslettet, da et dige brød sammen under en storm, 16 medlemmer af familien blev dræbt.

Adelsslægter fra Nederlandene
Internet Movie Database

Internet Movie Database, The Internet Movie Database eller forkortet IMDb, er verdens største online filmdatabase med information om stort set alt TV og film relateret.

IMDb har sin oprindelse i 1989 i nyhedsgruppen rec.arts.movies på Usenet, hvor deltagerne i nyhedsgruppen vedligeholdt først to, og siden mange, forskellige lister. Der blev udviklet computerprogrammer, så man kunne søge på kryds og tværs i listerne. I 1993 blev den første online-udgave af IMDb tilgængelig på internettet.

I 1998 blev IMDb købt af Amazon.com, med den betingelse at databasen stadig skulle være frit tilgængelig for alle.

Se også 

 Danskefilm.dk
 Filmdatabasen
 Filmweb.no
 Internet Adult Film Database
 Scope
 Svensk Filmdatabas

Referencer

Eksterne henvisninger 
 

Netdatabaser
It-virksomheder fra USA
Etableret i 1989
Amazon.com
Film
Straffekoloni

En straffekoloni var et koloniseret område, der blev drevet med straffefanger som arbejdskraft. Fordelene var mange. Fangerne kunne ikke flygte til det samfund, de kom fra, og deres arbejdskraft kunne udnyttes. Omkostningerne var selvfølgelig transporten til kolonien.

Straffekolonier gennem tiden

Tasmanien 

Englænderne brugte Tasmanien som fangelejr for over 150 år siden. Lejren hed Port Arthur, og resterne er nu museum på en halvø sydøst for  hovedstaden Hobart. 
Fangelejeren var et frygtingydende sted, hvor mange børn og voksne måtte lade livet. Port Arthur var et glimrende sted at placere en fangelejr. Straffefangerne havde ikke mulighed for at flygte, fordi de var omgivet af hav. Det eneste sted de kunne slippe væk fra halvøen var ved Eaglehawak Neck, men her havde fangevogterne placeret udhungrede hunde, som åd alt hvad der prøvede at krydse strædet.
I fangelejren blev der produceret mursten. De kan kendes på fangernes mærker i form af fingeraftryk.

Retsvæsen
Hanebånd

Hanebåndet er den bjælke, der ligger på tværs øverst i et tagspær – fx i et klassisk hanebåndsspær. Hanebåndets funktion er at støtte tagspæret mod skred i spidsen (i kip). For neden støttes spæret af remmen, der med en tværbjælke parallelt med hanebåndet er forbundet til modsatte rem. I et åbent loftsrum vil spær og hanebånd fremstå som et A. Hvis det er muligt under hensyntagen til tagets hældning (rejsning), placeres hanebåndet så højt, at man kan gå oprejst under det og eventuelt montere loftbeklædning på undersiden.

Mange formoder at navnet kommer af, at hanebåndet er det sted, hvor hanen flyver op og hviler for natten, men dette bør verificeres med en historisk kilde.

Tage
Amstel Gold Race

Amstel Gold Race er et landevejsløb på cykel, som oftest afvikles i den sydlige del af Limburg, Nederland.

Løbet afholdes hvert forår, og indgår fra 2005 i den professionelle UCI ProTour. 

Tidligere var løbet en del af World Cup i landevejscykling .

Navnet på løbet refererer ikke direkte til floden Amstel (som ligger ikke langt fra løbsruten), men til sponsoren, som er bryggeriet Amstel.

Historie 
Det første løb, arrangeret af Herman Krott, fandt sted d. 30. april 1966, på Dronning Julianas fødselsdag, denne dag for at tiltrække tilskuere. Uheldigvis bevirkede det mange landsbyer hvor løbet skulle føres igennem, var blokeret af festarrangementer, hvorfor ruten måtte ændres flere gange under afviklingen.
Resultatet af disse ændringer bevirkede at løbet blev over 300 km langt, hvilket ophidsede en af datidens store cykelryttere så meget, Jacques Anquetil, at han valgte at gå ud af løbet.

Rute 
Ruten er blevet ændret mange gange gennem årene. I 2005 fandt løbet sted indenfor grænserne af provinsen Limburg.

Der har været løb som dækkede en stor del af Belgien. Siden 2003 har målet ligget på toppen af bjerget Cauberg i Valkenburg kommune. Før 2003 lå målet i Maastricht.

Vindere

Se også 
Amstel Gold Race for kvinder

Eksterne henvisninger 

Officiel side for Amstel Gold Race 

 
Etableret i 1966
Surdo

Surdo er en bastromme, der bruges i sambaskoler, blocos og samba-reaggaes. Den bæres i en rem over skulderen. Man slår med en kølle i den ene hånd, mens den anden hånd dæmper nogle af slagene, eller med to køller.

I et almindelig sambabatteri (Orkester) bruges tre forskellige Surdos:

 Første Surdo: Den største og dybeste tromme i Batteriet.
 Anden Surdo: Den er lidt mindre og lidt lysere i lyden.
 Tredje Surdo: Det er den mindste af de tre og dermed og den med den mest lyse lyd.

Eksterne henvisninger 

Percussion